เรื่องร้องเรียน (ไม่ระบุ) วันที่ 2022-06-28 10:31:52 — แขวงคลองจั่น เขตบางกะปิ กรุงเทพมหานคร
สายสื่อสารหน้าบ้านรกรุงรัง และได้ดำเนินการแจ้ง กสทช ตั้งแต่วันที่ 23 ธันวาคม 2564 จนถึงวันนี้ ได้แจ้งไปแล้วถึง 15 ครั้ง แต่ กสทช ไม่ดำเนินการให้
ระหว่างนั้นได้พยายามแจ้งผ่าน เครือข่ายต่างๆ และการไฟฟ้า
โดยการไฟฟ้าช่วยรับเรื่องและประสานงานให้ โดยนัดให้เครือข่ายต่างๆมาช่วยกันดำเนินการนำสายที่ไม่ใช้งานแล้วออก ทั้งซอยและนำสายสื่อสารเข้าเสาไฟฟ้า


แต่หลังจากดำเนินการแล้วก็ยังไม่เรียบร้อยทั้งซอย รวมถึงบริเวณหน้าบ้าน สายที่ไม่ใช้งานก็ยังอยู่เยอะ
จึงได้แจ้งกลับไปทางการไฟฟ้า การไฟฟ้าแจ้งว่าจะลองปรึกษากันเพื่อหาแนวทางแก้ไขให้เพิ่มเติม แต่การไฟฟ้าแจ้งว่าไม่มีอำนาจสั่งการได้  แต่จะขอความร่วมมือจากองค์กรต่างๆ ได้  

จากนั้นเราได้กลับไปแจ้ง กสทช อีกครั้ง 
แต่ กสทช แจ้งว่าสามารถทำได้มากสุดเพียงเท่านี้  ต้องรอแผนจัดระเบียบสายเท่านั้น


ซึ่งจากที่เราเริ่มแจ้งคือ 23 ธันวาคม 2564 
จนถึงวันนี้ เรารอมามากกว่า 6 เดือนแล้ว 
โดยที่ แผนจัดระเบียบสายสื่อสารนั้นก็ไม่ทราบว่าจะมาเมื่อไหร่

อยากให้ช่วยเร่งดำเนินการให้ไวที่สุดค่ะ 

ขอบคุณค่ะ